Popis
Filipka k nám doniesol pán na rukách, ktorý ho našiel v kríkoch pri čerpacej stanici v obci Haniska. Mal obviazanú prednú labku handričkou, keď sme ju odstránili zistili sme, že tam má veľkú ranu – otvorenú zlomeninu. Bol prevezený na veterinárnu kliniku UVLf kde absolvoval operáciu pri ktorej mu bol na labku aplikovaný vonkajší fixátor. Keď to už jeho zdravotný stav dovoľoval bol prepustený z kliniky do útulku odkiaľ sme ho nosili na pravidelné kontroly a preväzy.
Dňa 20.06. mu bol fixátor odstránený, labku bude mať trošku krivú, ale plne funkčnú. Týmto sa liečba ukončila a Filipko je pripravný nájsť si svoj vysnívaný domov.
Filipko je milý a hravý psík ak by sme ho mali opísať presnejšie je to malá duracelka.
Zo všetkého a z každého sa teší a s každým je hneď najlepší kamarát. Najradšej zo všetkého má mojkanie a škrabkanie.
Filipko je učenlivý psík a prospel by mu základný výcvik, ako každému psíkovi.
Najradšej by sa celý deň len šálil, naťahoval sa o hračky a papal.
Po dni plnom aktivít si bude spokojne odpočívať vo svojom peliešku v blízkosti svojej rodinky.
Bude skvelý parťák na turistiku a výlety.
Filipko potrebuje lásku svojej rodiny, veľa aktivity a správne usmernenie jeho energie/radosti zo života.
Vychádza so psami aj s fenkami, rád sa s nimi hrá a v domove ho poteší aj psia kamarátka.
Hygienické návyky má pri pravidelnom venčení.
Manipulácia je bezproblémová.
Filipko si hľadá domov do bytu, alebo domu s úplným prístupom dnu ako člen rodiny.
Filipko je vhodný pre láskavú, zodpovednú a aktívnu rodinku, alebo jednotlivca.
Pre ľudí, ktorí majú vyhradený čas vo svojom živote aj pre psíka.
Pre viac informácií alebo v prípade záujmu nás kontaktujte na tel.č. 0907441447. V prípade nedostupnosti nám prosíme napíšte sms. Ak sa rozhodnete prejaviť záujem o útulkáčika, musí to byť zodpovedné a premyslené rozhodnutie celej rodiny. Myslite nielen na prítomnosť, ale aj na budúcnosť, zvážte všetky možnosti a situácie, ktoré môžu nastať.
Všetky informácie, ako viete pomôcť útulkáčikom, nájdete na tomto linku.
Len vďaka Vašej podpore a pomoci dokážeme zmeniť sen na skutočnosť, utrpenie na radosť a bolesť na lásku. Vy ste súčasťou každej našej záchrany. Ďakujeme.